b'\n_START_ARTICLE_\nKD Slovan\n_START_PARAGRAPH_\nKo\xc5\xa1arkarsko dru\xc5\xa1tvo Slovan, (kraj\xc5\xa1e KD Slovan ali Slovan, sponzorsko ime Geoplin Slovan) je mo\xc5\xa1ki ko\xc5\xa1arkarski klub iz Kodeljevega v Ljubljani. Doma\xc4\x8da dvorana kluba je \xc5\xa0portni park Kodeljevo s kapaciteto za 1540 gledalcev. Za\xc4\x8detki kluba segajo v leto 1951, ko je Stane Urek predlagal ustanovitev ko\xc5\xa1arkarskega kluba na Gimnaziji Poljane - KK Poljane. Uradno pravico kot klub so dobili aprila istega leta. Dva dni za tem so organizirali svoj prvi turnir, katerega sta se udele\xc5\xbeila tudi tedanja prvoliga\xc5\xa1a KK Rudar Trbovlje in KK Krka. Ime kluba se je \xc5\xa1e ve\xc4\x8dkrat zamenjalo (KK Krim, KK Slavija in KK Odred) do dana\xc5\xa1njega KD Slovan. V sezonah 2004/05 in 2005/06 je klub osvojil naslov slovenskega podprvaka.'